ELTOS ŽINIOS, 1995.08.21. 

VOKIETIJA IR LIETUVA BENDRADARBIAUS RENGIANT KARYBOS SPECIALISTUS 

Lietuvos ir Vokietijos karinio bendradarbiavimo susitarimas 
"vykdomas sėkmingai", pasakė žurnalistams Krašto apsaugos ministras 
Linas Linkevičius, pasibaigus susitikimui su pirmadienį oficialaus 
dviejų dienų vizito į Lietuvą atvykusiu Vokietijos gynybos ministru 
Volker Ruhe. 

Susitarimą dėl karinio Lietuvos ir Vokietijos bendradarbiavimo 
dalyvaujant NATO programoje "Partnerystė taikos labui" abu ministrai 
pasirašė pernai rugsėjo 1 dieną Bonoje. 

KAM vadovas sakė, kad ypač daug dėmesio ateityje numatoma skirti 
dvišalėms Lietuvos ir Vokietijos programoms, pagal kurias bus rengiami 
krašto apsaugos sistemos specialistai. Planuojama, jog kitais metais 
mokytis įvairiose karinėse institucijose į užsienį išvyks 15 krašto 
apsaugos sistemos specialistų, o po metų išvykusių mokytis turėtų būti 
dar daugiau, sakė L.Linkevičius. 

Tą pačią dieną svečias taip pat susitiko su premjeru, užsienio 
reikalų ministru, parlamentarais. Antradienį numatytas svečio 
susitikimas su Prezidentu Algirdu Brazausku. 

VYTAUTAS LANDSBERGIS SIŪLO IR KRITIKUOJA... 

Vytauto Landsbergio nuomone, Baltijos ir Šiaurės Tarybos šalys 
turėtų dar labiau plėsti tarpusavio bendradarbiavimą. Į jį pamažu 
įsitrauktų ir Škotija, kuri tokią iniciatyvą jau rodo. 

Apie tai jis kalbėjo pirmadienį spaudos konferencijoje, grįžęs iš 
meno festivalio renginių Edinburge. 

Pasak V.Landsbergio, Baltijos ir Šiaurės jūrų šalių intensyvus 
politinis ir ekonominis bendradarbiavimas būtų tam tikra atsvara 
Viduržemio jūros regionui. Tai padidintų ir tarptautinį dėmesį 
Baltijos bei Šiaurės jūrų valstybėms, pabrėžė jis. 

Antra vertus, sakė V.Landsbergis, šio dėmesio apskritai nestokojama. 
Tai rodo ir tas faktas, jog netrukus Europos Taryboje bus svarstomas 
rezoliucijos projektas apie Baltijos ir Šiaurės Tarybos šalių 
bendradarbiavimą. Norėtųsi, kad toks Europos mažųjų šalių 
bendradarbiavimas įgautų konkretesnes formas, pažymėjo dešiniosios 

GRĮŽO TAIKDARIAI 

Šeštadienį 18 val. 35 min. detoli Kauno esančiame Karmėlavos 
aerouoste nusileido Lietuvos /karinių oro pajėgų lėktuvas, kuriuo į 
tėvynę grįžo antrasis mūsų šalies taikdarių būrys LITPLA-2. 

Kaip žinoma, 32 Lietuvos Kariai nuo vasario mėnesio atliko taikos 
palaikymo misiją Kroatijoje. Jie buvo dislokuoti Serbų Krainoje prie 
Sunjos kaimo. Apie 80 km guo šios vietovės yra Bihačo anklavas, 
kuriame dar visai neseni vyko aktyvūs mūšiai. 

Penktadienį į karo apimtą šalį iš Danijos išskrido LITPLA-3 kariai. 
Beje, pastarasis būrys Kol kas dar nevisai sukomplektuotas. Mat, 8 
LITPLA-2 kariai panoro/tęsti taikos palaikymo misiją. Vienas iš jų - 
trečiojo būrio vadas leitenantas Laimonas Luninas - jau Kroatijoje, o 
septyni likusieji kartai prie savo kolegų prisijungs po savaitę ar 
daugiau truksiančių Atostogų. 

Ministras L.Linkeyičius neatmeta galimybės, kad po kelių mėnesių 
LITPLA-3 drauge su kitai JTO kariais gali būti išvesti iš buvusios 
Jugoslavijos. Tuomet teks spręsti, ar reikia tęsti taikos palaikymo 
misiją kurioje nofs kitoje šalyje, kalbėjo ministras. 

"GINTARINIS SLĖNIS": NUO PRAKTIKOS IKI TEORIJOS 

Sekmadienį Ruklos mokymų centre iškilmėmis oficialiai pradėti 
tarptautiniai mokymai "Gintarinis slėnis-95". 

Pirmoji - tebrinė mokymų dalis Rukloje prasidėjo pirmąją rugpjūčio 
savaitę. Nuo mėnesio pradžios 56 mūsų šalies kareivius ir liktinius 
savaitę mokė/Kroatijoje taikos palaikymo misiją atlikusio būrio 
LITPLA-1 kariai. Rugpjūčio 8 dieną jų būrį papildė dešimt iš JAV 


